
26-TA-1781: Noteikumu projekts (Grozījumi)
Grozījumi Ministru kabineta 2024. gada 26. novembra noteikumos Nr. 746 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.2. pasākuma "Pētniecības attīstība dabas resursu ilgtspējīgai izmantošanai vides un klimata mērķu kontekstā" īstenošanas noteikumi"

	1.0 Likumi.lv (29.11.2024.)

	Izsludināšana: 14.08.2026. 16:55

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 28.08.2026.)
Ņemot vērā, ka noslēgtajā vienošanās par 6.1.1.2. pasākuma projekta ieviešanu veicami grozījumi, lūdzam anotācijas 1.3. sadaļā “Pašreizējā situācija, problēmas un risinājumi” norādīt, vai tie būtu uzskatāmi par būtiskiem, proti, par tādiem, kas ietekmē darbības veidu, mērķus vai īstenošanas nosacījumus.
Piedāvātā redakcija
-
	Ņemts vērā
Papildināta anotācijas 1.3. sadaļa “Pašreizējā situācija, problēmas un risinājumi”. Minētie grozījumi nav uzskatāmi par būtiskiem, jo neietekmē darbības veidu, mērķus vai īstenošanas nosacījumus. Ar grozījumiem tiek palielināts 6.1.1.2. pasākumam pieejamā kopējā attiecināmā finansējuma apmērs (piešķirot elastības finansējumu), attiecīgi palielinātas sasniedzamo rādītāju vērtības un veikti atsevišķi redakcionāli precizējumi. 
	Anotācija (ex-ante)
1.3. Pašreizējā situācija, problēmas un risinājumi

	2.
	Noteikumu konsolidētā versija
29.5. projekta īstenošanas laikā nodrošina interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) Nr.  2024/2509 par finanšu noteikumiem, ko piemēro Savienības vispārējam budžetam (turpmāk – Eiropas Parlamenta un Padomes regula Nr.  2024/2509), 61. panta prasībām.
	Priekšlikums (FM - 28.08.2026.)
Vēršam uzmanību Ministru kabineta 2024. gada 26. novembra noteikumu Nr. 746 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.2. pasākuma "Pētniecības attīstība dabas resursu ilgtspējīgai izmantošanai vides un klimata mērķu kontekstā" īstenošanas noteikumi" (turpmāk – MK noteikumi Nr. 746) 29.5. apakšpunktā norādītajai atsaucei uz Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (turpmāk – Eiropas Parlamenta un Padomes regula Nr. 2024/2509), 61. panta prasībām.

Skaidrojam, ka Eiropas Parlamenta un Padomes regulas Nr. 2024/2509 61. pantā minētais regulējums ir tieši piemērojams tādiem projektiem, kas saistīti ar Eiropas Savienības fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā Eiropas Savienības fondu projekta dalībniekiem vai gala saņēmējiem sniedz finansiālu atbalstu (t.s. daudzpakāpju projekti). Tādējādi aicinām izvērtēt konkrētā pasākuma specifiku un nepieciešamību MK noteikumu Nr. 746 29.5. apakšpunktā ietvert atsauci uz Eiropas Parlamenta un Padomes regulu Nr. 2024/2509, un, ja norādītais ir attiecināms, to svītrot.
Piedāvātā redakcija
-
	Ņemts vērā
Precizēta MK noteikumu Nr. 746 29.5. apakšpunkta redakcija, kā arī tehniski MK noteikumu Nr. 746 48. punkts.
	Noteikumu konsolidētā versija
29.5. projekta īstenošanas laikā nodrošina interešu konflikta neesību.

	3.
	Noteikumu konsolidētā versija
34.2. projekta vadības personāla izmaksas, nepārsniedzot septiņus procentus no projekta kopējām attiecināmajām izmaksām;
	Priekšlikums (FM - 28.08.2026.)
Spēkā esošajā Ministru kabineta noteikumu redakcijā izdevumu pozīcijās ar noteiktu procentuālo ierobežojumu (34.2. apakšpunktā, 44. punktā) nav noteikts, vai procentuālais ierobežojums aprēķināms no projekta plānotajām vai faktiskajām attiecināmajām izmaksām, kas atbilst Vadošās iestādes Vadlīniju attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā (turpmāk- vadlīnijas) 19.punktam, tomēr, ņemot vērā atsevišķus Revīzijas iestādes konstatējumus attiecībā uz situācijām, kad projekta īstenošanas gaitā rodas neatbilstoši veiktie izdevumi vai ietaupījums, kas var novest pie procentuālā ierobežojuma pārsnieguma konstatēšanas, pat ja izdevumi atbilst apstiprinātajam projekta budžetam, vadlīnijās paredzēts veikt grozījumus.
Ņemot vērā minēto, lūdzam izvērtēt iespēju precizēt procentuālā ierobežojuma piemērošanas nosacījumus, nodrošinot, lai tie būtu viennozīmīgi, saprotami un praksē vienādi piemērojami visām iesaistītajām pusēm, nosakot, ka procentuālais ierobežojums tiek aprēķināts attiecībā pret projekta plānotajām izmaksām.
Piedāvātā redakcija
-
	Ņemts vērā
Esam izvērtējuši priekšlikumu un MK noteikumu Nr. 746 34.2. apakšpunktu atstājam esošajā redakcijā, jo tādējādi 6.1.1.2. pasākuma finansējuma saņēmējam ir pienākums sekot līdzi un nodrošināt, ka projekta vadības personāla izmaksas nepārsniedz 7% no projekta kopējām attiecināmajām izmaksām, arī gadījumā, ja projekta ieviešanā rodas ietaupījums. Savukārt MK noteikumu Nr. 746 44. punkta redakcija ir precizēta, norādot, ka ieviešot projektu, izmaksu ierobežojumi ir jānodrošina no MK noteikumu Nr. 746 14. punktā minētā 6.1.1.2. pasākumam pieejamā kopējā attiecināmā finansējuma apmēra.
	Noteikumu konsolidētā versija
-



